ലാ ലീഗാ അസന്ഷ്യോക്ക് ഹാട്രിക്ക്, ബെന്സെമക്ക് ഡബിള്, റയലിന് തകര്പ്പന് ജയം മാഡ്രിഡ് : റയല് മാഡ്രിന്റെ മിന്നും താരങ്ങളായ മാര്ക്കോ അസന്ഷ്യോ, കരീം ബെന്സെമ എന്നിവര് കളം നിറഞ്ഞപ്പോള് മല്ലോര്ക്കയെ ഒന്നിനെതിരെ ആറു ഗോളുകള്ക്ക് തകര്ത്ത് റയല് മാഡ്രിഡ് ലാ ലീഗയില് ഒന്നാം സ്ഥാനത്തേക്ക് ഉയര്ന്നു. അത്ലറ്റിക്കോ മാഡ്രിഡാണ് റയലിന് പിന്നില് രണ്ടാം സ്ഥാനത്ത്. അസന്ഷ്യോക്കും ബെന്സെമക്കും പുറമെ ഇസ്കോയും കൂടി ഗോള് നേടിയപ്പോള് റയലിന് കിട്ടിയത് അര ഡസന് ഗോളുകളുടെ വിജയം. മത്സരത്തിന്റെ മൂന്നാം മിനിറ്റില് തന്നെ കരീം ബെന്സെമ റയലിനായി വല കുലുക്കി. ഡിഫന്ഡറുടെ പിഴവില് നിന്ന് കിട്ടിയ പന്താണ് ബെന്സെമ ഗോളാക്കി മാറ്റിയത്. മത്സരത്തിന്റെ 24ാം മിനിറ്റിലാണ് അസന്ഷ്യോ തന്റെ ആദ്യ ഗോള് നേടുന്നത്. ഗോളിയുടെ പിഴവില് നിന്ന് ലഭിച്ച പന്ത് അനായാസം അസന്ഷ്യോ വലക്കുള്ളിലാക്കി. തൊട്ടടുത്ത മിനിറ്റില് ലാ കാങ് ഇന്നിലൂടെ മല്ലോര്ക്ക ഒരു ഗോള് മടക്കി. റയലിന്റെ പ്രതിരോധത്തെഒറ്റയ്ക്ക് മറികടന്ന് നേടിയ മനോഹരമായ ഗോളായിരുന്നു ഇത്. പക്ഷെ 29ാം മിനിറ്റില് അസന്ഷ്യോ തന്റെ ഗോള് നേട്ടം ഇരട്ടിയാക്കി. 55ാം മിനിറ്റില് ഗോള് നേടി അസന്ഷ്യോ ഹാട്രിക്ക് സ്വന്തമാക്കി. 78ാം മിനിറ്റില് ബെന്സെമയും 84ാം മിനിറ്റില് ഇസ്കോയും കൂടി വല കുലുക്കിയപ്പോള് മല്ലോര്ക്ക തകര്ന്നടിഞ്ഞു. 6 കളിയില് നിന്ന് അഞ്ചു ജയവും ഒരു സമനിലയുമുള്പ്പടെ റയലിന് 16 പോയിന്റാണുള്ളത്. Tags